La proposta de Mina per la gestió de l’aigua | El Bloc de Mina\nLes dues alternatives proposades per Mina evitaran a l’Ajuntament fer front a una important despesa indemnitzatòria, així com un impacte negatiu en la tarifa del servei als ciutadans i ciutadanes. La continuïtat de Mina permetrà fer inversions per millorar aspectes clau (com el gust de l’aigua i la duresa), mantenir el nivell d’inversions actual i seguir apostant per la innovació i la implantació de noves aplicacions tecnològiques orientades a millorar el servei al client, a més de continuar amb mesures per garantir el dret a l’aigua per a tothom i donar continuïtat a la resta d’activitats de Responsabilitat Social Corporativa (RSC) de Mina i Fundació Mina; així com garantir els llocs de treball i les condicions laborals, socials i salarials dels seus empleats. Per últim, aquesta proposta resoldrà definitivament la dualitat de la titularitat de les instal·lacions i drets sobre el servei, ja que al final de l’actual contracte, aquests podrien acabar sent de titularitat pública.\nEls impactes de la municipalització\nA més de les dues opcions que defensa Mina, en el debat sobre el futur model de la gestió de l’aigua també hi ha l’opció de la municipalització amb expropiació dels béns i de l’activitat de Mina per part de l’Ajuntament. El contracte de 1941 no va comportar la municipalització. A més, en el text contractual es remarca que en el moment d’extinció del contracte, “la reversió gratuïta a l’Ajuntament es limitarà als béns afectes a l’obra i servei adjudicats el 1941”. Per tant, no inclou el servei (amb les corresponents infraestructures) que Mina ja duia a terme al centre de Terrassa fins el 1941, ni tampoc els aprofitaments (cabals de la mina de 1842 i les seves successives ampliacions, la mina i els pous de Can Guitard, i la mina i els pous de Can Parellada) i els serveis d’aigües que posteriorment va anar adquirint la companyia. En cas de municipalització, l’Ajuntament de Terrassa per adquirir aquests aprofitaments, serveis, i instal·lacions hauria d’iniciar un procés d’incoació i expropiació amb indemnització, el que suposarà una despesa molt important per a l’Ajuntament.\nPer saber com ha crescut la xarxa i els serveis que Mina ha desenvolupat al llarg dels últims 75 anys, hem elaborat dos mapes esquemàtics. En el primer es pot veure el servei que Mina ja desenvolupava abans del contracte de 1941, al centre de Terrassa, que no és revertible. Gràficament quedaria d’aquesta manera:\nMina, Aigües de Terrassa dóna servei en l’actualitat, amb dades del juliol del 2015, a 21.606 clients en aquesta zona del centre de la ciutat i altres indrets on operaven les companyies que van ser adquirides per la companyia (Aigües Fontcuberta, Aigües de Can Parellada, Aigües Reig i Aigües Calonge).\nDes del 1941 fins a l’actualitat, Mina ha anat incrementat la xarxa i els serveis. Alguns dels aprofitaments (cabals concedits) i serveis d’aigües són propietat de Mina i no són revertibles al finalitzar el 2016. En el següent mapa, els serveis revertibles estan representats el color verd, i en vermell apareixen els que no són revertibles a l’Ajuntament de Terrassa:\nL’impacte que suposaria la municipalització de la gestió de l’aigua a Terrassa tindria importants conseqüències econòmiques, jurídiques i administratives, com ara:\nMina Pública d’Aigües de Terrassa, constituïda el 17 de març de 1842, va néixer per iniciativa dels propis terrassencs arran les necessitats d’aigua de la industrialització i el creixement demogràfic. La seva constitució, de comú acord amb l’Ajuntament del municipi, va comptar amb la participació de comerciants i ciutadans, que van fer aportacions econòmiques davant la falta de recursos de l’Ajuntament de l’època.\nMina va rebre el 1842 la cessió a perpetuïtat per part de l’Ajuntament de Terrassa dels drets concessionals per a la construcció i explotació d’una mina per a l’abastament d’aigua al municipi, drets que fineixen l’any 2060 en aplicació de la Llei d’Aigües de 1985. És en base a aquesta cessió que es va començar a prestar el servei d’abastament a títol privat.\nL’any 1934, el Ministeri d’Obres Públiques (MOP) va atorgar una nova concessió d’aigües a l’Ajuntament de Terrassa per subministrar a la ciutat els cabals procedents de les aigües subàlvies de riu Llobregat en la seva confluència amb la riera de Magarola, en el terme municipal d’Abrera; projecte que va quedar paralitzat per la Guerra Civil. Set anys més tard, el desembre de 1941, el consistori egarenc va atorgar un contracte d’execució d’obres i explotació del servei per a la construcció de les instal·lacions necessàries per fer efectiva la concessió d’aigües del riu Llobregat, per un període de vigència de 75 anys, que acaba el pròxim 31 de desembre de 2016.\nAl llarg dels últims 75 anys s’han produït diversos episodis en què Mina i l’Ajuntament en bona sintonia han treballat plegats per solucionar problemes d’abastament d’aigua a la ciutat sempre pensant en el bé del municipi i la nostra comarca.\n← Mina acredita la qualitat en la gestió i el servei amb certificacions oficials\t«La continuïtat de Mina garanteix que el preu de l’aigua no pugi» →


J.Gifreu: "Cal demanar al grup Godó que apliqui la lògica de la normalitat del català a tots els mitjans del grup" · Tribuna.cat\nDilluns, 9 de maig del 2011 | 16:54\nJosep Gifreu, La Vanguardia, Diari, Català\nA un article publicat al diari AVUI, el professor de comunicació de la UPF, Josep Gifreu, ha instat el Grup Godó a aplicar la mateixa lògica de normalitat del català a la resta de mitjans de comunicació del grup i ha celebrat la traducció al català del diari La Vanguardia perquè l'espai català de comunicació "ha fet un pas de gegant cap a la consolidació".\nAl mateix temps que Gifreu ha donat l'enhorabona al Grup Godó també ha esmentat les diverses valoracions que s'han fet sobre l'edició en català: "Alguns tanmateix al·leguen que molts el feren fa molts anys, un acte semblant, com l'AVUI el 1976, quan l'aposta era més que arriscada. D'altres recriminen a l'empresari que només es mogui per incrementar les vendes i el negoci".\nEn aquest aspecte, l'autor de l'article L'aposta de La Vanguardia s'ha qüestionat: "No és tot un mèrit del país que el català sigui negoci?". "La pregunta -ha continuat Gifreu- és ara: hi haurà negoci per als vells i nous competidors en l'aventura de la premsa en català?". Finalment, Gifreu ha indicat que "l'únic retret que se li ha fet, i que objectivament se li pot fer, és el retard en la presa d'una decisió que [...] responia a Catalunya a un clam unànime, en primer lloc dels seus lectors".


Càritas Bonmatí | Ajuntament de Sant Julià del Llor i Bonmatí\nPreson de contacte\nFrancesc Caparrós. President\n– Objectius de l’entitat: Càritas Diocesana de Girona està formada per totes les Càritas del Bisbat de Girona, és una entitat de l’Església catòlica, amb personalitat jurídica pròpia, que té com a objectiu promoure, coordinar, harmonitzar i realitzar l’acció social de la diòcesi. Sempre acollint les persones que es troben en situació o risc de pobresa i exclusió social, especialment les més vulnerables i acompanyar-les en el seu procés de promoció i desenvolupament integral, analitzant i incidint en les causes de la pobresa i treballant per la justícia social.\nL’amor és fonament de la nostra identitat i servei, i que inspira els nostres valors: la dignitat de la persona, la justícia social, la solidaritat, la participació, l’austeritat, la innovació i qualitat, i la transparència.\n– Activitats que es desenvolupen durant l’any:\n– Servei Aliments: Proporciona aliments i productes higiènics, que permeten cobrir les necessitats bàsiques a persones i famílies amb limitats recursos econòmics, en coordinació amb els serveis socials. També acompanyem les famílies amb mesures formatives que facilitin el seu empoderament en temes alimentaris, sanitaris, de salut i de consum responsable.\n– Grups Empoderament: Espais de trobada on hi participen, bàsicament, dones amb fills a càrrec que estan vivint una situació personal complicada i necessiten sentir-se escoltades i guanyar autonomia. Aquí comparteixen experiències personals, s’acompanyen unes a les altres, i expressen sense embuts les seves idees i inquietuds, a més d’aprendre a identificar les seves capacitats i potencialitats. Es faciliten eines necessàries per establir vincles, conèixer i participar dels recursos de l’entorn, millorar el seu benestar, i superar situacions de vulnerabilitat.\n– Tallers de Costura: Tallers on s’agrupen majoritàriament dones que reben coneixements pràctics de costura i reutilització i reciclatge de roba. Aquests espais permeten crear nous contactes i col·laborar de manera conjunta en un projecte. A més, les trobades les ajuden a millorar el coneixement de la nostra llengua i de l’entorn. D’aquesta manera, promovem la cohesió i les relacions de veïnatge i evitem l’exclusió social.\nLogotip/imatge de l’entitat


Diumenge, 25 d'agost de 2019 | Genís cerca subscriu-te\nCalendari: Festes d'Hivern > Carnaval > Rua Mortuòria/Enterrament del Carnestoltes\nTerrassa, de dol\nTerrassa (el Vallès Occidental), Dimecres de Cendra\nVetlla del difunt\nEls armats amb el fèretre\nDos dels Set Penons\nEl Fantasma de la Mort\nEl bisbe llegint el testament\nEls dimonis posant el taüt damunt el foc\nCrema d'en Carnestoltes\nL'Enterrament del Carnestoltes a Terrassa, que té lloc Dimecres de Cendra al vespre, és la culminació de les festes de Carnaval a la ciutat i es basa en un seguici mortuori format per una trama de personatges molt ben definits.\nLa majoria de festes de Carnaval a Catalunya s'estructuren al voltant d'una seqüència ritual molt ben delimitada, hereva de vells ritus presents també en d'altres cultures, que gira entorn a l'arribada a la població d'un ninot, anomenat Carnestoltes, la seva exhibició pública i la seva posterior mort, vetlla i enterrament rituals.\nUna de les poblacions on l'Enterrament del Carnestoltes és més destacat és Terrassa, al Vallès Occidental, on la cerimònia compta amb una gran participació de les entitats de cultura popular de la ciutat i una gama de personatges singulars molt ben delimitats.\nEl Carnaval egarenc\nL'Enterrament del Carnestoltes a Terrassa, que té lloc Dimecres de Cendra al vespre, és la culminació de la setmana de festes de Carnaval a la ciutat. L'actual model de festa data de l'any 1991, tot i que ja es té constància escrita d'una rebuda al Carnestoltes entre 1883 i 1886, quan arribava en tren a l'estació del Nord i anava en cercavila fins a la Plaça Vella, on pronunciava un discurs satíric.\nEn l'actualitat, el Carnaval egarenc comença Dijous Gras, amb una celebració gastronòmica. Dissabte i diumenge són els dies dels balls de màscares i de les rues que omplen de disfresses i sàtires la ciutat. Dilluns i Dimarts de Carnaval, els terrassencs i terrassenques, que han viscut uns dies de disbauxa, de participació en balls i rues i de molta sàtira, escenifiquen la vetlla d'en Carnestoltes, que cada any té un nom diferent i que, una vegada mort, jau sense vida a l'interior de l’Ajuntafems, nom amb què es rebateja durant el Carnaval la Casa Consistorial. Aquests dies molts passen a visitar el personatge que és dins una caixa mortuòria per acomiadar-se’n: els terrassencs el ploren i les egarenques l'enyoren. Passats els dies de vetlla, té lloc la cerimònia d’enterrament d’en Carnestoltes.\nEnterrament d'En Carnestoltes\nL'Enterrament del Carnestoltes està organitzat des de l'any 1991 per la Sussietat de l'Embut amb el suport de l'Ajuntament de Terrassa, tot i que també hi participen més d'una vintena d'entitats de cultura popular i cíviques de la ciutat. Al voltant de 400 persones participen activament perquè en Carnestoltes tingui un enterrament amb tots els ets i uts.\nLa cerimònia d'Enterrament d'En Carnestoltes té lloc Dimecres de Cendra. Comença a mitja tarda amb la formació d’un Seguici Mortuori que va des del lloc on ha tingut lloc la vetlla fins a un indret a l'aire lliure de la ciutat, on es cremen les restes del difunt i es procedeix a l'enterrament d'una de les seves parts. El Seguici Mortuori es desenvolupa com una lluita entre els personatges afins a Sa Majestat i la Quaresma i els seus acòlits i està format per una vintena de personatges diferents.\nL'encapçalen els tabalers amb llur tocar fúnebre i els armats custodiant el carruatge mortuori amb el taüt i el difunt. Seguidament hi ha tota la comitiva fúnebre: la Pàjara (una desconsolada i bestial vídua), les Ploraneres (vestides de negre i amb grans pameles), els Nans (que representen el dol de certs personatges de la ciutat), la Coral de les Absoltes (un grup de veus que acomiaden amb llastimosos càntics les despulles del Rei), els Membres del Jurat, els Diables (que encenen la nit amb els foc de torxes i forques), els Esquelets (que representen la mort i acompanyen les restes del Carnestoltes durant tot el seguici) i el Fantasma de la Mort (un espectre de grans dimensions cobert de grises glassades). Per la part de la Quaresma intervenen en el seguici l'Esparver (un ocellot fervent seguidor de la Quaresma), els Quaresmots (éssers calbs i nas punxegut, emissaris de l'Esparver i de la Quaresma), les donzelles (virginals noietes vestides de festa amb intenció de continuar ballant), el Bisbe (mestre de cerimònies), els Set Mals (els penons que representen els set pecats capitals portats per encaputxats tenebrosos), els Bastoners (un grup de braus humans que a cop de bastó lluiten amb l'Esparver per tal d'aturar el funest futur que ell augura) i els músics.\nDurant el trajecte es canta la cançó tradicional de Carnestoltes:\nA setze, a setze, a setze el pa,\nel pobre Carnestoltes acaba d'arribar.\nA setze, a setze, a setze el vi,\nel pobre Carnestoltes s'acaba de morir.\nUna vegada la comitiva fúnebre arriba al seu destí final es procedeix al clímax de la representació: la crema del Carnestoltes. Els diables roben el taüt per llençar-lo a la foguera mentre el bisbe llegeix el testament del personatge, un conjunt de paraules que satiritzen diferents aspectes de l'actualitat local. Mentre el taüt crema, els esquelets i el Fantasma de la Mort dansen, i finalment s'enlairen dos pilars, que fan arribar l'ànima del difunt al cel, simbolitzada per un globus il·luminats que deixen anar les enxanetes.\nA partir d'aleshores es procedeix a l'enterrament d'una part del ninot, salvada de les flames, un acte que dóna pas a una sardinada popular, i un ball de festa amb molta música, llum i vi.\nFotografies: Sussietat de l'Embut\ncomprar El Carnestoltes a Barcelona al segle XIX\nReproducció facsímil del llibre "El Carnestoltes a Barcelona al segle XIX. ...\nCol·legi, 38 Baixos\n08221 Terrassa (el Vallès Occidental)


Té futur el català? Una perspectiva global (Conferència de Carme Junyent) – La Cate\nTé futur el català? Una perspectiva global (Conferència de Carme Junyent)\n11 juny @ 7:00 pm - 9:00 pm\n« Perfectos desconocidos – Dia de l’Associacionisme\nArribada de la Flama del Canigò »\nCarme Junyent és lingüista, professora a la Universitat de Barcelona, especialista en llengües africanes i directora del Grup d’Estudi de Llengües Amenaçades (GELA).\nÉs autora d’una àmplia obra sobre les llengües del món i les llengües de la immigració a Catalunya. També és molt crítica amb els resultats de la normalització lingüística a Catalunya. Aquest 2019 he rebut la Creu de Sant Jordi per la seva llarga trajectòria en l’estudi i la defensa de la diversitat lingüística a Catalunya i al món.\nA la conferència que tindrà lloc el proper dimarts dia 11 a les 7 del vespre a la sala Toni Montal de la Cate, ens parlarà de la situació del català com a llengua amenaçada, en el context de la diversitat lingüística que hi ha actualment a Catalunya i des d’una perspectiva global, en relació a altres llengües del món.


Mataró ampliarà en 142 places l’oferta de les escoles bressol municipals per al curs 2022-2023 per la gratuïtat de P2 - Ajuntament de Mataró\nMataró ampliarà en 142 places l’oferta de les escoles bressol municipals per al curs 2022-2023 per la gratuïtat de P2\nDavant de l’anunci de la Generalitat de Catalunya amb relació a la gratuïtat del darrer curs d...\nDavant de l’anunci de la Generalitat de Catalunya amb relació a la gratuïtat del darrer curs d’escola bressol, els infants nascuts l’any 2020, l’Ajuntament de Mataró obrirà 8 aules més, que representa augmentar l’oferta per al curs 2022-2023 en 142 places: 3 aules per a infants de P1 (nascuts l’any 2021) i 5 aules per a P2 (nascuts l’any 2020).\nEl regidor d'Educació, Miquel Àngel Vadell, i la tècnica municipal de les escoles bressol, Ascensió Yuste, en una de les aules que reobriran el proper curs.\nEl regidor d’Educació, Miquel Àngel Vadell, ha explicat avui, 6 d’abril, com afrontarà Mataró la gratuïtat de P2 anunciada pel Departament d’Educació de la Generalitat de Catalunya. La ciutat de Mataró disposa d’una xarxa de 9 escoles bressol municipals distribuïdes per tot el territori, essent la ciutat catalana amb més places d’escola bressol per habitant. Al llarg dels darrers cursos l’escoles bressol han reduït la seva matrícula de manera significativa per la suma de diferents motius: el descens de la natalitat, la crisi econòmica i la pandèmia.\nL’Ajuntament de Mataró té previst, en funció de la demanda que es doni a la preinscripció per al curs 2022-2023, obrir les 8 aules que actualment són tancades per falta de matrícula. Aquestes aules es distribuiran de la següent forma:\n-3 aules per a infants de P1, els nascuts l’any 2021\n-5 aules per a infants de P2, els nascuts l’any 2020\nEl conjunt de les 9 escoles bressol municipals de Mataró oferiran 907 places per al curs 2022-2023. Les aules que es preveu obrir són 3 a l'EB Rocafonda, 3 a l'EB Els Garrofers, 1 a l'EB La Riereta i 1 a l'EB La Llàntia.\nActualment, el cost de les escoles bressol municipals es divideix en tres vies de finançament de 1.600 euros cadascuna a parts igual per a famílies, ajuntaments i Generalitat. Amb la nova proposta, Educació finançarà 1.600 euros més per cada plaça de P2, els infants nascuts l’any 2020, assumint el què paguen les famílies.\nLa gratuïtat del servei és per 5 hores que inclourà la franja horària de 9 a 12.30h i de 15 a 16.30h, els serveis complementaris de menjador, acollida i serveis de vacances són opcionals i per fer-ne ús les famílies hauran d’abonar el preu públic corresponent.\nPortes obertes, inscripció i matrícula\nDurant el mes d’abril es fan les jornades de portes obertes a les escoles bressol municipals i la preinscripció és del 9 al 20 de maig, ambdós inclosos. Del 27 al 30 de maig hi ha el termini per a les reclamacions i el 30 de maig es farà el sorteig del número de desempat. El 14 de juny es publicaran les llistes definitives i el període de matrícula començarà a partir del 17 de juny.


un camp de blat. jugant amb els nous filtres - Bordils Fotografia\nÍndex del fòrum » Estils » Paisatge\nun camp de blat. jugant amb els nous filtres\nAssumpte de l’entrada: un camp de blat. jugant amb els nous filtres\nPublicat: 20 maig 2010 12:31\nAhir us vaig presentar el nou material que vaig aconseguir: uns filtres de colors compatibles amb la serie P de Cokin i un portafiltres amb adaptadors de 72mm i 77mm. Doncs estic jugant a combinar-los i us aniré presentant els resultats...\nM'agrada la següent combinació: graduat ND2 per equilibrar el cel + graduat taronja a transparent en la part inferior + graduat blau transparent per el cel.\nAssumpte de l’entrada: Re: un camp de blat. jugant amb els nous filtres\nPublicat: 20 maig 2010 15:04\nM'encanta, molt bona


El Consell Insular i l’Hospital Mateu Orfila sumen esforços per elaborar material sanitari\nMenorca ha decidit avançar-se davant l’hipotètic escenari de falta de material sanitari per a prevenir el contagi del coronavirus i així abastir els hospitals, residències i treballadors de serveis essencials. Amb aquesta acció, Menorca vol garantir que en cas que el virus avanci, tinguem suficient material per atendre als nostres ciutadans i ciutadanes. Cal recordar que en aquests moments el nostre hospital compta amb tot el material necessari per atendre als nostres pacients.\nSón diverses les empreses de calçat que s’han posat a disposició del Consell Insular i de l’Hospital Mateu Orfila per a l’elaboració de material sanitari per fer front al coronavirus. No obstant, per tal de garantir la màxima coordinació i mantenir la cadena de custòdia i esterilitat dels materials, així com la seguretat de les persones que ho confeccionin, s'ha decidit fer servir una única instal·lació pública pròxima a l'hospital on es produiran de manera conjunta mascaretes, pantalles i bates.\nSegons ha manifestat la Presidenta del Consell Insular, Susana Mora, «el teixit empresarial de Menorca està responent de manera professional i solidària i volem agrair sincerament els seus esforços. Estan fent un gran esforç per tal de poder cobrir, en cas que faci falta, la necessitat de més material sanitari. Tot i així, vull recordar que en aquests moments Menorca compta amb tot el material sanitari necessari. Es tracta d’avançar-nos per tal de poder garantir la seguretat del nostre personal sanitari i residents en tots els escenaris possibles. La gent de Menorca ens demana que no improvisem».\nEl Consell Insular i l’Hospital han considerat que el Poliesportiu de Maó és la instal·lació més òptima per poder portar a terme aquesta activitat per ser un espai públic (amb un gran espai disponible que permet complir amb les mesures de seguretat), per disposar de vestuaris i per la seva proximitat a l’Hospital Mateu Orfila.\nAixí, amb coordinació amb l’Ajuntament de Maó, s’ha habilitat la sala del gimnàs del Poliesportiu per al muntatge del taller conjunt amb totes les empreses que han mostrat la seva bona predisposició. El primer pas per a la confecció del taller ha estat la desinfecció de les instal·lacions per part dels cossos de seguretat.\nEn total es comptarà amb 4 màquines de cosir, i s’han habilitat dos torns de feina de 4 hores compostos per 4 cosidores, 2 muntadors de material, 1 tallador, i 1 supervisor, per cada torn. És a dir, un total de 16 treballadors. En tot moment, la feina estarà supervisada per professionals del Mateu Orfila qui s’asseguraran que es compleixen les mesures de seguretat, desinfecció i higiene.\nTot i les estrictes mesures de seguretat i sanitat, el material que es confeccionarà no tindrà com a objectiu en cap cas la substitució del material oficial. Com s’ha mencionat abans, es tracta d’elaborar material sanitari en cas d’estricta necessitat davant un hipotètic escenari de manca de subministraments, intentant que el mateix tingui garantides unes mesures de protecció suficients tot i no ser el material oficial.\nLes primeres empreses a formar part d’aquest taller seran Pons Quintana, Homers, Calzados Ria i Jaime Mascaró.\nPer a la confecció de les mascaretes i pantalles es fa una crida a totes aquelles empreses (merceries, llibreries...) que vulguin col·laborar de manera altruista i que disposin d’elàstics blancs de qualsevol mida i grandària, així com també de plàstics d’enquadernar, facin les seves donacions a l’Hospital Mateu Orfila. L’entrega de les donacions s’ha de fer a l’Hospital amb un albarà, el nom de l’empresa i el tipus de material i quantitat d’unitats que entreguen.\nEl Consell Insular també fa una crida a totes aquelles persones que vulguin col·laborar amb l’elaboració i confecció de les peces al nou espai habilitat. En aquest sentit, fa falta que el voluntari tingui coneixements de costura. Totes les persones voluntàries es poden inscriure a través del següent correu electrònic: projeccio.economica@cime.es\nAixí mateix, el Consell Insular emplaça a tota la ciutadania a l’ús de mascaretes en els seus desplaçaments. Recordem que només es pot desplaçar per anar a fer la compra d’aliments, materials farmacèutics, anar a treballar, cura de persones majors o dependents, o motius similars. Així, s’està treballant amb l’Àrea de Salut del Govern Balear a Menorca per enviar recomanacions a la ciutadania alternatives i complementàries a les oficials per a tots els col·lectius.


L'àrea de Taialà té la setena taxa més alta de contagis de Catalunya - Diari de Girona\nL'àrea de Taialà té la setena taxa més alta de contagis de Catalunya\nAquesta Àrea Bàsica de Salut, que atén uns 14.000 usuaris, presenta 154 positius per COVID-19 per cada 10.000 habitants, una de les taxes més altes de Catalunya· En segon lloc, Olot presenta una taxa de 92 casos per cada 10.000 habitants\nariadna sala 14.05.2020 | 23:06\nL'àrea de Taialà té la setena taxa més alta de contagis de Catalunya ACN\nL'Àrea Bàsica de Salut (ABS) de Taialà té una taxa de 154 positius per cada 10.000 habitants, una xifra que per si sola potser costa de valorar, però que posada en context pren molta significança: té la taxa més elevada de contagis per cada 10.000 habitants de la Regió Sanitària de Girona i és la setena més alta de Catalunya. La dada s'extreu del mapa de contagis per Àrees Bàsiques de Salut (ABS) elaborat per l'Agència de Qualitat i Avaluació Sanitàries de Catalunya amb dades actualitzades diàriament pel Departament de Salut.\nL'anàlisi no comprèn la divisió comarcal, sinó les divisions per municipis o agrupacions de municipis que comparteixen serveis d'atenció primària. Així doncs, l'Equip d'Atenció Primària (EAP) de Taialà, que presta servei a Sant Gregori, Sant Martí de Llémena, Canet d'Adri i Sant Aniol de Finestres més enllà del barri gironí, abasta una població de 14.000 habitants i, fins dimecres, tenia 218 positius confirmats amb proves diagnòstiques. El mapa també inclou casos sospitosos avaluats per professionals mèdics a partir de símptomes del virus, que en aquest cas tripliquen la de confirmats: 648. La xifra de positius no és la més elevada de Girona en termes absoluts, un rànquing que lidera Olot, amb 396 contagiats. Salt també passa per davant de Taialà pel que fa a contagis, amb 291 positius.\nL'ABS que ocupa el primer lloc a tot Catalunya és la del Port Vell de Barcelona, amb 183,4 casos per cada 10.000 habitants, seguida per la de Sant Quirze del Vallès, que en té 171,8. En tercer lloc hi ha una de les dues ABS d'Igualada (169,3) i la llista segueix amb el barri de Diagonal Mar de Barcelona (166,9), Vilanova del Camí (159,5) i una de les quatre zones de Sant Boi de Llobregat (156,1).\nSi analitzem la situació que ocupa la província al mapa català, cal tenir en compte que la divisió territorial sanitària canvia lleugerament respecte de la provincial: inclou una part de la població del Maresme (des de Malgrat de Mar fins a Calella) i en canvi exclou la Cerdanya, que passa a dependre de la Regió Sanitària de l'Alt Pirineu. Així doncs, si ens fixem en les set regions en què es divideix Catalunya, Girona ocupa la tercera posició tant pel que fa a contagis (4.436), per darrere de Barcelona (41.430) i la Catalunya Central (5.090), com pel que fa a la taxa de positius per cada 10.000 habitants (52,7), que en aquest barem lidera Catalunya Central amb 94,9 casos, seguida de Barcelona, que en té 81,5.\nLa segona divisió va per zones, que a Girona, segons el mapa sanitari català, es concreta en Nord i Sud. És aquesta última la que inclou part de les comarques d'interior (Gironès, Pla de l'Estany i la Selva), on es concentra una taxa de contagis més elevada, de 94,9, seguida de Barcelona (81,5), tant si es té en compte la taxa per cada 10.000 habitants (61,5) com si només es té en compte el nombre de positius (3.009). Girona Nord, que inclou l'Empordà, la Garrotxa i el Ripollès, té una taxa de 40,7 infectats i un total de 1.427 positius confirmats.\nOlot, en segon lloc\nTornant a Taialà i analitzant les dades dins de Girona, veiem que és la zona de la capital Gironina –la ciutat es divideix en quatre ABS– amb la taxa més elevada (154 positius per cada 10.000 habitants), seguida d'Olot amb una taxa de 92,2 casos. La resta de zones són Can Gibert del Pla amb una taxa de 84,8 posititus; Montilivi amb 83,2 i Santa Clara, amb 82,9. Al darrere se situa Salt, amb 81 casos i, ja fora del Gironès, la zona sanitària amb la taxa més elevada és la d'Arbúcies i Sant Hilari Sacalm, amb una taxa de 80,5. Les àrees amb ràtios més baixes són Torroella de Montgrí (15,7) i Llançà (15,9), en la línia de la majoria de poblacions costaneres.


Hotel Ratskeller Rügen Bergen auf Rugen Alemanya - Ofertes d'hotels amb els MILLORS DESCOMPTES EN LÍNIA\nVeure tots els 26 allotjaments a Bergen auf Rugen.\nMarkt 27, Bergen, Bergen auf Rugen, Alemanya, 18528 - Veure al mapa\nTant si es tracta d'un viatge de plaer com si és de negocis, Hotel Ratskeller Rügen és una elecció d'allotjament magnífica quan visiten Bergen auf Rugen. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Bergen auf Rugen. Wi-Fi gratuït en totes les habitacions, instal.lacions per a minusvàl.lids, aparcament de cotxes, habitació familiar, servei de bugaderia són només algunes de les comoditats que fan que Hotel Ratskeller Rügen sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb servei de despertador, calefacció, escriptori, telèfon, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Hotel Ratskeller Rügen.\nTots els tipus de viatgers (124) Parelles (64) Viatgers en solitari (9) Famílies amb infants petits (19) Famílies amb infants grans (21) Grups (11)


Hostal Trinidad Córdoba Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHostal TrinidadCorregidor Luis de la Cerda, 58, Centre de Córdoba, Córdoba, Espanya, 14003 - Veure al mapaNotable7,4Basada en606comentarisHostal TrinidadVeure més fotos"Location is fantastic, right next to the mosque. The place i..."AlbertoMexicoVeure més fotosVeure totes les 34 fotosMolt bona ubicació 8,9Veure al mapa8,9Ubicació\nSobre l'allotjamentDescripcióAquest hostal tradicional andalús està situat al centre de la localitat històrica de Còrdova, a 20 m de la mesquita i a la ruta mossàrab del Camí de Santiago. Ofereix habitacions elegants, algunes amb balcó, i es troba a 200 m del pont romà que creua el riu Guadalquivir.\nLes habitacions de l'Hostal Trinidad presenten una decoració alegre amb terres enrajolats i disposen d'aire condicionat, una pica, un armari i bany compartit. Algunes tenen escriptori.\nEl personal del Trinidad pot proporcionar informació turística. L'establiment té un pati andalús molt bonic on podreu relaxar-vos després d'un dia de turisme. També hi ha un centre de negocis amb WiFi gratuïta i un saló compartit amb microones d'ús gratuït.\nA 2 minuts a peu trobareu diversos bars, restaurants i botigues.\nL'hostal és a només 9 minuts a peu de la sinagoga de Còrdova, ubicada al barri jueu, i a 800 m de les ruïnes del temple romà. El mausoleu romà està situat a 1 km, als bonics jardins de Victoria.\nEl Trinidad és a 20 minuts a peu de les estacions de trens i autobusos de Còrdova i ofereix aparcament per un suplement.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsEspanyol Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que comuniqueu a l'Hostal Trinidad l'hora prevista d'arribada amb antelació. Podeu indicar-ho a l'apartat de peticions especials en fer la reserva o posant-vos en contacte amb l'establiment.\nSi, quan arribeu, la porta és tancada, cal que truqueu al número de telèfon que figura a la confirmació de la reserva.\nEl microones es pot utilitzar de 9:00 a 21:00. Mostrar més


TAC12 TV - L'Àliga de Montblanc estrena música\nL'Àliga de Montblanc estrena música\nDilluns, 12 Març 2018 14:07\nL’Àliga de Montblanc ja pot ballar al ritme de la seva pròpia música. Sergi Masalias, graller i alumne de l’aula de sons, juntament amb el percussionista Marc Vall, s’han encarregat de posar música als moviments d’aquest element del bestiari montblanquí. Dissabte a la tarda l’Àliga va estrenar la nova composició ballant a la plaça al so dels timbals i grallers que l’ha acompanyen. Una composició inspirada en la pròpia vila, expliquen els compositors.\nLa nova música de l’Àliga de Montblanc està pensada a tres veus de tres gralles, una caixa de grallers i timbal fondo, que els grallers de Montblanc podran adaptar a la seva formació. La presentació de la nova composició es va encabir dins el programa d’actes de la trobada d’aules de sons, que també va incloure una cercavila pels carrers de Montblanc amb la participació del drac, àliga i aligot de Montblanc.\nMés en aquesta secció: « Montblanc s'ha sumat a la jornada reivindicativa del 8 de març Montblanc, Vila del Llibre el 24 i 25 de març »


Consell de la Joventut de Barcelona Haima de Sàhara Dempeus\nHaima de Sàhara Dempeus\nDissabte 22 de setembre de 16h a 20h\nDiumenge 23 i dilluns 24 de setembre d’11h a 14h i de 16h a 20h\nDurant tot el cap de setmana el conflicte al Sàhara Occidental estarà present a través de la Haima de Sàhara Dempeus. Sabies que els territoris sahrauís estan ocupats des de fa més de 40 anys? I que hi ha tota una població que sobreviu als campaments de refugiades de Tinduf? Sabies que existeixen uns territoris ocupats on es viola de manera sistemàtica els Drets Humans de les persones que hi viuen? Si vols conèixer més a fons el conflicte sahrauí, però també els seus rituals i la seva cultura, la Haima Sàhara Dempeus t’oferirà durant tot l’Associa’t a la Festa un ventall de tallers i activitats que t’aproparan una miqueta més a la realitat del conflicte sahrauí.\nEntre els tallers organitzats, tindrem el racó del té, on podràs prendre un té i aprendre el ritual de preparació d’aquesta beguda; l’espai de vestuari sahrauí, un racó on trobaràs la roba típica sahrauí i t’ensenyaran com emprovar-te-la; un photocall amb un plafó habilitat amb paraules i frases de solidaritat amb el poble sahrauí on poder fer-te fotos i penjar-les a les xarxes socials; una exposició històrica, amb informacions sobre el conflicte; una exposició fotogràfica sobre els campaments de refugiades de Tinduf realitzada pels joves del cau Sant Ferran de Sant Antoni; i un espai per compartir amb persones sahrauís i solidàries amb el Sàhara Occidental on es podran intercanviar experiències i es parlarà sobre l’estat del conflicte en l’actualitat i la resistència del poble sahrauí.\nA on? Plaça Catalunya\nCategories a: Entitats Pau i Cooperació\nEtiquetes: associa't haima participacio sahara


Es presenta a Terrassa la nova metodologia social de Basket Beat - Canal Terrassa\nEs presenta a Terrassa la nova metodologia social de Basket Beat\nJoan Gutiérrez LópezData: 29/11/17\nLa llibreria Synusia va ser dissabte l’escenari de la presentació del llibre “Les arts comunitàries des de l’educació social. L’experiència de Basket Beat”. El seu autor, Josep Maria Aragay, educador social i musicoterapeuta, va ser l’encarregat d’explicar aquest projecte social.\nBasket Beat és una metodologia que acompanya, especialment a aquelles persones amb menys oportunitats, en el seu creixement personal a través de l’aprenentatge i la creació musical en grup amb pilotes de bàsquet.\nEl projecte pren vida a través de 4 serveis: els tallers socioeducatius, les formacions, els concerts de la Big Band Basket Beat Barcelona i els tallers de Team Building a equips de l’empresa. Després de la presentació, els assistents en aquest acte van participar en un taller de Basket Beat.\nTags: basket beatJosep Maria AragayLlibreria Synusiaterrassa\nAlfredo Vega: “Vaig intentar fins l’últim segon que Jordi Ballart no fes aquell pas”\nLa delegació d’estudiants de l’ESEIAAT organitza una fira amb 13 associacions


28 abril, 2017\tOfertes de feina 6,694 Visionats\nOfertes de feina a T-Systems a Barcelona y Martorell\nT-Systems, filial del grup Deutsche Telekom és un dels proveïdors europeus líder de tecnologies de la informació i de les comunicacions (TIC).\nEl 1 d’abril T-Systems va completar l’adquisició de gedas mitjançant la compra de totes les accions en propietat de Volkswagen AG. La unió de T-Systems i gedas dóna lloc a una de les principals potències en el mercat TIC nacional i internacional, que amplia el seu lideratge en mercats com el d’Automoció i Administració Pública i millora el servei als seus clients.\nT-Systems optimitza els processos i redueix els costos dels seus clients. Ho aconsegueix a través de la seva experiència i coneixements específics dels sectors industrials dels seus clients i de la tecnologia més avançada.\nActualment T-Systems disposa de les següents vacants:\nAnalista Orgánico / Programador Java f/m\nImplantación de Proyectos de Comunicaciones (f/m)\nAdministrador de seguridad y aplicaciones (f/m)\nTester / QA Engineer (f/m)\nProgramador .NET C# / PHP, CSS (f/m)\nBecario TC TOOLS (f/m)\nAdministrador de comunicacion LAN RSI (f/m)\nHelpdesk with German, Spanish and English (f/m)\nHelpdesk With German, Italian, Spanish (f/m)\nPaaS Lead Consultant (F/M)\nConsultor Junior Técnico de Producto (F/M)\nConsultor/a SharePoint (f/m)\nHelpdesk con idiomas f/m\nConsultor Sénior RRHH SAP HCM (f/m)\nProgramador/a Junior PLM\nConsultor/técnico de Implantación de Producto F/M\nJunior Designer-GSI Enterprise Value Engineer(f/m)\nPricing Manager ICT Outsourcing (f/m)\nOperador/a de Redes 1er nivel para NOC\nBarcelona Martorell T-Systems\t2017-04-28\nAnterior oferta WhatsApp cerca titulats universitaris\nSegüent oferta Oferta de feina a l’Assemblea Nacional Catalana


faqs - ECOGARROTXA, preguntes freqüents\nCOM TRIAR EL NOSTRE LOT DE VEDELLA?\nSi es tracta d’una parella o d’una família de tres membres que no pot compartir amb ningú ni congelar molta quantitat, el paquet de 7,5 kg seria el més encertat donat que es pot congelar en un sol calaix del congelador i tindran carn per dos mesos.\nBOX S 7.5: Pensat per families que preparen carn guisada o brou i també carn a la planxa.\nBOX S2 7.5: Pensat per families que preparen carn a la planxa i diferents preparacions de carn picada.\nSi sou una familia de 4 membres, feu només un àpat al dia a casa, i teniu una nevera combi, un paquet de 15 kg pot durar uns quatre mesos i ocupa aproximadament un parell de calaixos del congelador. Hi trobareu totes les peces, inclòs el filet, envasades en petits paquets fàcils de gestionar.\nBOX M 15: Pensat per families que mengen carn a la planxa i preparen carn guisada, canelons o brou.\nBOX M2 15: Pensat per families que mengen sobretot carn a la planxa i preparacions de carn picada però que també fan brou.\nBOX M3 15: Pensat per families que mengen carn a la planxa i desitgen preparar carn guisada i ossobuco.\nPer tots aquells que desitgin provar el nostre producte, però inicialment els faci por un lot tant divers com els que oferim, els posem a l'abast el lot "TASTET", de 4 kg, pensat per ser cuinat a la planxa o a la brasa, i fàcil de gestionar tant en refrigeració com congelat.\nLA CARN QUE VENEU ÉS CONGELADA?\nTota la carn és fresca, reposada durant uns dies per assolir la tendresa desitjada, i es presenta envasada al buit, en paquets de 0.5 kg. aproximats.\nQUAN DE TEMPS POT DURAR LA CARN?\nEs conservarà perfectament a la nevera durant 3 setmanes i durant 10 mesos al congelador. Cada paquet està etiquetat individualment amb el tipus de peça i la data d'envasat, la de caducitat en fresc i la de caducitat en congelació, de forma que resulti fàcil de conservar, congelar i manipular.\nCOM CAL DESCONGELAR LA CARN?\nÉs importantíssim, per assegurar que es manté la qualitat, descongelar la carn correctament. Això vol dir que cal que la descongelació sigui lenta, prolongada.\nEl millor és fer una previsió de la carn que necessitarem. D’aquesta forma, el dia abans el que farem és treure del congelador la carn que menjarem o cuinarem l’endemà, i la posarem a la nevera.\nAquesta descongelació lenta ens assegura que no es perdrà res de la qualitat de la carn, i que la disfrutarem com si fos acabada de rebre. En el cas de la nostra carn, no és necessari posar-la amb una plata per escòrrer el suc. Gairebé no en deixen anar (segons la peça) i a més a més, com no hi ha cap tipus de conservant ni producte químic, la separació no és necessària.\nRecordeu: Mai no descongeleu la carn al microones ni al foc, i si pot ser, deixeu que es descongeli a la nevera des del dia abans.\nUN COP DESCONGELADA, ES POT TORNAR A CONGELAR?\nCap producte descongelat es pot tornar a congelar en el mateix estat. Això vol dir que per poder tornar a congelar un producte que ha estat descongelat, l’heu de cuinar previament..\nAra bé, no oblideu que si descongeleu carn que ja ha estat cuinada i no la mengeu, no la podreu tornar a congelar.\nCAL SALAR LA CARN ABANS DE CUINAR-LA?\nDepèn de la carn. Si posem sal a la carn de vedella tallada abans de posar-la al foc, els porus s’obren i es perden els sucs essencials de la carn per òsmosi. La carn quedarà més eixuta i difícil de menjar.\nNosaltres aconsellem per qualsevol peça tallada (entrecots, bistecs, filet a trossos, xurrasco), el sistema següent:\nPosar la peça al foc ben calent, poca estona, deixant que la carn es segelli amb el calor de l’oli. Es forma una capa dorada i cruixent que manté els sucs a l’interior.\nQuan la girem, podem salar el costat ja cuinat i un cop al plat salarem el costat que faltava. Hi posem pebre si ho desitgem.\nAra bé, hi ha peces com el tall rodó que és un muscle sencer no tallat, que cal salpebrar abans de posar al forn o a la cassola. En aquests casos, el que fem és fregar la sal i el pebre al voltant del tall, perquè així aconseguirem que de mica en mica vagi penetrant i arribi al cor de la peça, distribuïnt el punt de sal per tota ella.\nCAL DEIXAR REPOSAR LA CARN DE VEDELLA?\nSi, cal que després del sacrifici la carn de vedella reposi uns dies. Després del sacrifici el que tenim és muscle, i no carn. Les parets cel•lulars s’han mantingut, i la peça no seria prou tendra. Quan deixem la carn reposar, aquesta madura, i el tipus de processos naturals que s’hi produeixen trenca les parets. Així, el que rebem son peces tendres, i molt gustoses.\nEls vedells que vosaltres rebeu han estat reposant en cambra frigorífica 15 dies. D’aquesta forma garantim la tendresa de la carn.


Enquestats 1.050 adults de 9 comunitats autònomes sobre els hàbits alimentaris dels nens d'entre 2 i 18 anys que cuiden: Durant la infància, es cometen errors alimentaris que s'agreugen en l'adolescència [Pàg. 1 de 4] | Revista | EROSKI CONSUMER\nEnquestats 1.050 adults de 9 comunitats autònomes sobre els hàbits alimentaris dels nens d'entre 2 i 18 anys que cuiden: Durant la infància, es cometen errors alimentaris que s'agreugen en l'adolescència\nEl 33% dels nens espanyols d'entre 2 i 17 anys pateix sobrepès o obesitat, segons la Federació Espanyola de Societats de Nutrició, Alimentació i Dietètica (FESNAD). Són dades preocupants, ja que està comprovat que patir un excés de pes té un impacte negatiu sobre la salut, fins i tot a llarg termini. Moltes malalties que apareixen en l'edat adulta poden tenir l'origen en la infància: malalties cardiovasculars, diabetis i fins i tot alguns tipus de càncer. A més de la predisposició a ser un adult obès: un 53% de la població adulta a Espanya té un excés de pes.\nEls experts asseguren que la població infantil espanyola presenta una dieta que, en molts casos, s'allunya de les recomanacions dietètiques, ja que és hiperproteica, hipergrassa i pobra en hidrats de carboni. EROSKI CONSUMER ha volgut conèixer com són els hàbits alimentaris dels més petits de les nostres llars. Amb aquest objectiu, entre el final de setembre i la primeria d'octubre va preguntar sobre aquesta qüestió a un total de 1.050 progenitors o altres familiars que cuidessin de nens en la família. Residien en 9 comunitats autònomes: Andalusia, Illes Balears, Castella-la Manxa, Catalunya, Comunitat Valenciana, Galícia, Comunitat de Madrid, Navarra i País Basc.\nPerfil de l'adult i del nen\nA més de les característiques demogràfiques, també es va voler conèixer els seus hàbits de vida. Els nens aprenen el que veuen i intenten imitar els comportaments dels adults que els envolten. D'aquí ve la importància de donar exemple. EROSKI CONSUMER va considerar que encara que els hàbits de vida d'un 74% dels entrevistats eren bons, el 26% tenia costums poc saludables. El 31% admet que beu alcohol, el 21% que fuma i un 55% no fa esport diàriament.\nPer a analitzar els hàbits dels nens, es va preguntar als entrevistats pels hàbits nutricionals específics d'un dels menors o adolescents que hi hagués a casa. Així, un 57% d'ells eren del sexe masculí i, per edat, el 31% tenia de 2 a 6 anys, un altre 36% tenia entre 7 i 12 anys i el 33%, entre 13 i 18 anys.\nAnar a la següent pàgina: Dissenyar els menús i menjar en família >>\n[Pàg. 1] Durant la infància, es cometen errors alimentaris que s'agreugen en l'adolescència\n[Pàg. 2] Dissenyar els menús i menjar en família\n[Pàg. 3] Cinc àpats al dia i un bon esmorzar\n[Pàg. 4] El que convé menjar i el que no


IB3 | El Col·legi de Metges recull la demanda dels sanitaris eivissencs i també proposa el confinament de la població\nPortada > societat > El Col·legi de Metges recull la demanda dels sanitaris eivissencs i també proposa el confinament de la població\nEls espais per a 'pacients Covid' de les Pitiüses estan al 79 per cent d'ocupació\nEls professionals sanitaris d’Eivissa reclamen el confinament domiciliari a l’illa, i la reducció al mínim del contacte social. Diuen que estan molt cansats i que la situació hospitalària a Can Misses està a punt del col·lapse. El Col·legi Oficial de Metges de Balears els dóna suport i fa una passa més: proposa el confinament de la població com a única fórmula viable per reduir l’actual pressió assistencial.\nLes Pitiüses estan a punt de sumar els 4.000 casos actius de coronavirus, en les darreres hores se n’han registrat 349 de nous. Entre els hospitals públic i privat hi ha 164 ingressats, dels quals 18 estan a l’UCI, la qual cosa situa els espais per a ‘pacients Covid’ al 79 per cent d’ocupació.\nEl Col·legi Oficial de Metges de Balears fa un pas més i proposa el confinament de la població com a única fórmula viable per reduir l’actual pressió assistencial. Els professionals sanitaris d’Eivissa han fet servir les xarxes socials per demanar responsabilitat. També demanen que només s’acudeixi a l’hospital en cas urgència.


Estàs buscant productes de la marca adidas, concretament adidas Powerlift 4? A traininn trobaràs una completa selecció de productes de Calçat home i accessoris de fitnes. Fes totes les compres a la teva botiga online traininn. Oferim més de 75 modalitats de pagament perquè puguis escollir la que et vagi millor. Dóna un cop d’ull al catàleg i aconsegueix fantàstiques ofertes de fitnes. I si al rebre el producte no estàs satisfet, et tornem els diners.\nElevació de poder adidas4\nadidas power lift4\nJapan - 09/06/2020\nPer influència de la corona, el termini de lliurament va ser llarg, unes 2 setmanes, però no em preocupava, el tornaré a comprar.


 46,00 € - 64,00 € (4)\nProtecció amb davantals d'un sol ús\nDavantals d'un sol ús especialment pensats per protegir els usuaris de productes químics o materials infecciosos. S'utilitza per part dels professionals de l'àmbit mèdic, químic, científic, tècnic o alimentari.\nEs presenten en diversos colors i en diferents gramatges fabricats a Polietilè. Podeu trobar des del davantal sol ús blau en caixa de 500 unitats. Està dissenyat i fabricat amb polietilè d'alta resistència de 40 micres. Té cintes per subjecció ubicades a l'esquena i protegeix sobre riscos menors, també és compatible amb l'àmbit alimentari.\nSi la seva empresa necessita davantal sol ús verda, pot adquirir-lo a packs de 100 de forma còmoda i ràpida ja que li garantim el lliurament del seu paquet en 24 hores i enviament gratuït in necessitat de comanda mínim.


Fa 11 anys li van detectar diversos tumors al pit dret i li van practicar una mastectomia\nMai va tenir recidives i fa un any que li van donar l'alta final de la malaltia\nBarcelona - Dijous, 18/10/2018 - 21:55\n“Hi ha moltes raons per a l’esperança. Amb qualsevol tipus de càncer, però sobretot amb el de mama. Cada vegada els tractaments són més especialitzats”. Ho afirma Pilar Roger (Barcelona, 1953), que va ser diagnosticada de càncer de mama fa 11 anys. El va superar i aquí està. Li van donar l’alta mèdica fa un any, quan s’havia complert una dècada d’aquell episodi.\n“Me’l van detectar en una revisió rudimentària. No tenia antecedents ni coneixia ningú en el meu entorn amb càncer. Pots imaginar la sorpresa... És un impacte enorme”, relata des de l’Espai actiu contra el càncer, a Barcelona, inaugurat fa uns mesos per l’Associació Espanyola Contra el Càncer (AECC). “Però una vegada t’ho han dit, et poses en marxa, a investigar, a saber –prossegueix–. Una ha de mentalitzar-se, posar-se en mans dels metges i confiar. Jo sempre vaig confiar que em curaria”.\n“La vida continua exactament igual. Tu penses: ‘¿Per què m’ha passat a mi, si no fumo ni bec?’. No hi ha un perquè”\nPilar assenyala la importància de l’entorn familiar i de les amistats. “Et donen forces per tirar endavant. Tot i que, a l’hora de la veritat, tots tenim més força de la que ens pensem”. Ho diu des de l’experiència: a ella li van practicar una mastectomia radical perquè tenia diversos tumors petits al pit dret i algun gangli afectat. “L’extirpació també va ser un cop”. Després de l’operació, es va sotmetre a la químio i a la ràdio. Li van fer seguiment durant cinc anys i mai va tenir recidives.\nAquesta barcelonina de 65 anys posa èmfasi que un càncer no et defineix per tota la vida. “La vida continua exactament igual. Tu penses: ‘¿Per què m’ha passat a mi, si jo ni bec ni fumo?’. No hi ha un perquè. En el meu cas, per exemple, era un tumor hormonodependent, generat pel meu propi cos”. El seu fill tenia llavors 18 anys i l’optimisme i l’alegria d’una persona jove va ajudar el seu bon estat anímic.\nVoluntària de l’AECC\nDes d’aleshores, Pilar és voluntària de l’AECC. Entre altres coses, visita dones que acaben de ser operades. “Els dic que jo també hi he passat. I veuen que estic bé, que hi ha futur”, recalca Pilar. Reconeix que el “tema estètic” és una de les principals preocupacions de les pacients. “Que cadascú faci el que vulgui, que es posi perruca o vagi calba. El més important és que això no sigui un problema. Tot torna a ser com abans”.\n“L’important és que l’estètica no sigui un problema perquè tot torna a ser com abans”\nEntre les visites que ha fet també hi ha hagut el cas d’un home amb càncer de mama. Ells, de fet, representen menys de l’1% d’aquest tipus de càncer. “Em va explicar que s’havia vist un bony al pit, però que pensava que era un gra. Un any més tard es va adonar que havia crescut i va anar al metge”.\nEl càncer també ha ensenyat a la Pilar el que realment són els amics. I, lluny del que pot semblar, la malaltia li ha donat, abans que res, ganes de viure. “El càncer et dona una visió més serena de la vida”. Fa una crida a la resta de les dones, abans que res, a la prevenció. “Cal fer revisions quan toca. I seguir cap endavant i pensar que això es cura”.


Mor un home de 77 anys després de sortir-se de la via en un camí de les Garrigues\nEl sinistre ha tingut lloc aquest dilluns al migdia\n25/06/2018 18:27 | Actualitzat a 25/06/2018 18:42\nUn home de 77 anys, R.M.F.F, veí de la Granadella, ha mort aquest dilluns al migdia després de sortir-se de la via al Camí Vall dels Aranyons, al terme municipal de la Granadella, a les Garrigues, segons informa el Servei Català de Trànsit. Els Mossos d’Esquadra han rebut l’avís a les 14.00 hores. Per causes que encara s'estan investigant, el turisme ha sortit de la via. Com a conseqüència del sinistre, ha mort el conductor del vehicle i únic ocupant.\nArran de la incidència, s’han activat tres patrulles dels Mossos d’Esquadra, cinc dotacions dels Bombers de la Generalitat i una ambulància i l’helicòpter medicalitzat del Sistema d’Emergències Mèdiques.\nS'investiguen les causes del succés\nL'home, veí del mateix municipi de la Granadella i era l'únic ocupant del vehicle, ha tingut l'accident mortal quan, per causes que a hores d'ara es desconeixen, ha acabat sortint del camí Vall dels Aranyons, a la Granadella.\nLes causes de tot plegat, doncs, resten encara sota investigació. Trànsit, d'altra banda, ha optat per transmetre el seu condol a la família i amics de la víctima.\nEl Servei Català de Trànsit, finalment, ha esmentat a través d'una nota que el SIAVT —Servei d'Informació i Atenció a les Víctimes de Trànsit— es troba a disposició dels familiars i afectats en aquesta mena de sinistres per oferir-los un servei d'informació sobre els tràmits pertinents. El telèfon de contacte per adreçar-s'hi és el 900 100 268 i és gratuït.


El ciclista sarrianenc Álex Jaime es prepara per fer el salt al món professional\nEl corredor de Sarrià de Ter, Álex Jaime, actualment a l’equip navarrès Lizarte, va passar ahir pel Sarrià en Joc. Jaime va fer balanç de la temporada passada, marcada pel confinament i suspensió o ajornament de carreres, i les previsions de futur a nivell professional del jove ciclista.\nEl sarrianenc va deixar clara la seva intenció de convertir-se en ciclista professional, però va admetre també que aquesta és una temporada difícil per fer el salt, ja que molts ciclistes professionals s’han quedat sense equip. Són declaracions d’Álex Jaime al Sarrià en Joc, de Ràdio Sarrià.\nPel que fa a les competicions disputades i els objectius marcats, Jaime considera que ha firmat una bona temporada a les files del Lizarte tot i passar el confinament. Álex Jaime es mostra molt satisfet amb el nivell assolit durant tota la temporada.\nJaime, que té actualment 22 anys, va ser campió d’Espanya a categoria júnior, i és una de les majors promeses del ciclisme a nivell sarrianenc i també català.


La JEC amplia de manera excepcional el termini de vot a l'estranger\nResolució de la Junta Electoral Central\nLa Junta Electoral Central constata "problemes significatius" en la recepció del vot a l'estranger\n19/12/2015 - 08.45 Actualitzat 19/12/2015 - 21.28\nLa Junta Electoral Central ha ampliat el termini per votar per correu als espanyols residents a l'estranger. Podran fer-ho de manera extraordinària fins demà diumenge a les vuit del vespre en aquells consolats i oficines consulars on s'hagin habilitat urnes. Els consolats hauran d'obrir avui dissabte i demà diumenge per rebre tant els vots que s'han remès per correu com els que es facin de forma presencial.\nD'aquesta manera, la Junta Electoral, accepta la petició del PSOE que va demanar allargar el termini del vot a l'estranger. Segons admet la JEC, s'han constatat "problemes significatius en la recepció del vot", derivats la majoria pel retard en l'entrega per part dels serveis de correus estrangers.\nLa Junta Electoral Central ha adoptat aquestes mesures excepcionals "ponderant la necessitat de tenir en compte que el vot ja enviat no es pot veure endarrerit en el seu enviament com a conseqüència de l'adopció de mesures per pal·liar" els problemes generats.\nEn la seva resolució, la JEC assenyala, a més, que els sobres de votació dipositats pels electors i els rebuts per correu fins divendres, juntament amb l'acta expedida pel funcionari consular, hauran de ser remesos de la manera més ràpida possible a l'oficina que constitueixi per aquesta funció el Ministeri d'Afers Estrangers, que, al seu torn, haurà de remetre-ho de manera "urgent" a les corresponents juntes electorals provincials.\nLa justícia belga torna a rebutjar l'extradició de Valtònyc\nQuè és el fòsfor blanc, les bombes que Rússia estaria llançant sobre Azovstal\nTalls de trànsit a diversos carrers i vies per l'aturada parcial a escoles i instituts\nLa desaparició de la Manoli, a "Crims"\n"Operació d'estat" per evitar que ERC governi Barcelona? Maragall ho té clar\nQuè hi ha darrere de l'atac supremacista comès per un noi de 18 anys a Buffalo\nXesco Reverter 15/05/2022


Lo rogle de Josep M.: d’abril 2009\nEl dia de Sant Jordi, i per segona edició consecutiva, el CERE i l’Ajuntament de Flix van organitzar la 2a Mostra de llibres de la Ribera d’Ebre. Com l’any anterior, una bona idea per apropar i difondre els autors de la comarca i les seues obres. Durant tot el dia les parades de llibres de Flix van posar a la venda obres “de casa”; en el programa especial que cada any emet Ràdio Flix també es va parlar de la Mostra amb diverses intervencions en directe. Ja per la tarda, a banda de la presentació dels llibres, s’hi va afegir la participació del CEIP Enric Grau i de l’IES Flix, amb la lectura en veu alta de fragments de l’obra de La cova del silur de Laura Mur, i amb la presentació d’una exposició dedicada a l’escriptor de Mequinensa Jesús Moncada.\nUna novetat més va ser la participació de les dones nouvingudes que participen al curs d’acollida que organitza el Consell Comarcal a Flix i Móra d’Ebre. En aquest cas, les nouvingudes de Flix van traduir un poema català al seu idioma, el van enregistrar i aleshores es va emetre per Ràdio Flix.\nCom a cloenda, un fantàstic concert de Túrnez&Sesé, que ha musicat poetes com Salvador Espriu, Maria Mercè Marçal o Josep de Flix.\nEn suport a les curses de pontones/muletes\nEl Consell Comarcal de la Ribera d'Ebre ha presentat les curses de pontones o muletes de la Ribera d'Ebre a les candidatures que opten a convertir-se en els 10 tresors del patrimoni cultural immaterial de Catalunya i Andorra.\nDesprés d'acceptar-se la proposta, ara s'està sotmetent a votació. Qui vulgui, pot participar-hi votant a l'adreça: http://ccc.cat/patrimoni.php (candidatura núm. 25). Hi ha de temps fins al 31 de maig!\nPublicat per Josep M. Raduà a 19:27 Cap comentari:\nEtiquetes de comentaris: cultura, Ebre, patrimoni, Ribera d'Ebre\nExposició d'artistes catalanes\nEn el marc de la Setmana Cultural del CEIP Enric Grau de Flix, al vestíbul s’hi ha pogut visitar l’exposició “Artistes catalanes del dibuix i la pintura”\nResulta interessant des del moment en què et planteges noms de dones en els camps de l’art del dibuix, la pintura i la il·lustració i observes que et costa molt recordar algun nom conegut. Així que realment es tracta d’una mostra necessària.\nL’exposició pretén fer visibles un seguit d’artistes que han contribuït a configurar el patrimoni artístic de Catalunya des de l’Edat Mitjana fins al segle XX.\nEls noms que hi trobem són Ende, Elisava, Isabel de Villena, Emília Coranty i Llúria, Josefa Teixidor Torres, Elvira Malagarriga i Armat, Lluïsa Vidal i Puig, Lola Anglada i Sarriera, Mercè Llimona i Raymat, Laura Albéniz, Carme Cortés i Lledó, Soledad Martínez Garcia, Olga Nicolajevna Sacharof, Ángeles Santos i Remedios Varo.\nPublicat per Josep M. Raduà a 16:20 Cap comentari:\nLa Foig: 25 anys\nAhir dissabte l’Associació Cultural La Foig de Garcia va iniciar les activitats per commemorar el seu 25è aniversari. El dia de Sant Jordi de 1984 va aparèixer el primer número de la revista que porta el nom de l’entitat, i d’aleshores ençà ha anat apareixent cada dos mesos, assolint ja la xifra de 150 números. En arribar a aquesta celebració s’han dedicat la revista a mode de monogràfic per tal de donar veu a les diferents persones que han format part de La Foig així com conèixer les impressions de les persones que a dia d’avui conformen la junta directiva i l’equip de redacció.\nA banda de la revista, tiren endavant actes ben diversos com les exposicions de festa major, els concursos, les conferències o les jornades d’història, les activitats musicals...\nEn l’acte inaugural van convidar a representants del Consell Comarcal de la Ribera d’Ebre, del Centre d’Estudis de la Ribera d’Ebre, de l’Institut Ramon Muntaner, de l’Associació de Premsa en Català i de l’Ajuntament de Garcia.\nTots vam aprofitar per congratular-los per l’efemèride i sobretot a animar-los a tirar endavant en l’excel·lent tasca cultural, de participació i de relació social que tiren endavant a Garcia.\nAdjunto la portada del número 150 de La Foig, commemorativa dels 25 anys, i que ha sortit d’un concurs que s’ha fet entre els nens de l’escola.\nEtiquetes de comentaris: cultura, Garcia\nPresentem Cabussats a l'Ebre\nFOTOGRAFIA: AURORA SERRANO\nL’amic de Benissanet Joan Ramon Vinaixa ha presentat aquest dimecres el llibre de fotografia antiga Cabussats a l’Ebre. Ens ha regalat una magnífica presentació on ha glossat l’Ebre i la gent que hi vivim a prop des de la seua vessant d’historiador i riberenc.\nCertament ha estat una exposició acurada, treballada... bé, tal i com ens té acostumats Joan Ramon en les seues tasques. A partir d'episodis històrics o de textos literaris ha anat enfilant un discurs centrat en l'Ebre des de perspectives diferents. Fins i tot s'ha permès un joc tot imaginant-se què en pensarien professionals de diferents branques si haguessin de definir aquest àlbum fotogràfic. En tot moment ha sabut captar l'atenció i l'interès de les persones que érem a la sala.\nNo podem més que agrair-li la preparació i la feinada que li ha degut comportar. Moltes gràcies Joan Ramon!\nde Biel Pubill i Josep M. Raduà\nDimecres 22 d’abril a les 19:30h\nPresentació del llibre a càrrec del mestre i historiador\nEtiquetes de comentaris: Ascó, La Galvana\n2a Mostra de Llibres de la Ribera d'Ebre\n18h Inauguració de la II Mostra de Llibres de la Ribera d'Ebre, a càrrec de Pere Muñoz, batlle de Flix; Josep Solé Arnal, president del Consell Comarcal de la Ribera d’Ebre, i Albert Pujol, president del Centre d’Estudis de la Ribera d’Ebre.\n18.15h Inauguració de l’exposició “El món literari de Jesús Moncada”, a càrrec d’alumnes de l’IES de Flix. Lloc: Ca Don Ventura. Hi col·laboren: IES de Flix i Diputació de Tarragona.\n18.30h Presentació de llibres d’autors de la Ribera d’Ebre o de temàtica de la comarca.\nHi participaran: Ebre Blook, per Laura Mur; El Baphomet i la taula esmaragda, per Miquel Esteve; Roc Llop i Convalia, per Josep M. Sáez; Cabussats a l’Ebre, per Josep M. Raduà, i Miscel·lània del CERE (25è Aniversari), per Vicent Casadó.\nTot seguit, signatura de llibres per part dels autors convidats.\n19h Activitat: Lectura en veu alta del llibre La cova del silur, de Laura Mur, a càrrec\nd’alumnes del CEIP Enric Grau i Fontseré de Flix.\n19.40h Lliurament de records a tots els participants i col·laboradors.\n19.45h Espectacle literari de cloenda amb el grup Túrnez i Sesé, amb “Romanços i estampes del 21”, que musica, entre altres, el poeta Josep de Flix.\n20.30h Fi de la Mostra.\nS'amplia la col·lecció La Galvana\nProperament apareixerà el recull de fotografia antiga CABUSSATS A L’EBRE. Aquesta publicació, que s’inclou en la col·lecció “La Galvana”, ha estat redactada per Biel Pubill i Soler i Josep M. Raduà i Serra, i en aquesta ocasió, s’han aplegat imatges relacionades amb aquelles activitats que antigament estaven vinculades amb el riu, i en concret, en el seu pas per Ascó.\nPer tant, s’hi poden trobar fotografies d’activitats laborals i feines que es generaven al riu, com ara anar a buscar aigua o portar a abeurar l’animal, anar a rentar la roba... oficis com el de barquer, activitats d’oci i lleure com passejar, banyar-se, jocs i entreteniments, i altres imatges relacionades amb la Batalla de l’Ebre o les crescudes del riu.\nPerquè la memòria no ens faci una mala passada, aquest recull vol deixar testimoni gràfic de la importància que ha tingut el riu en multitud d’activitats. Volem que les imatges ens evoquin instantànies de quan aquest era un dels indrets entorn el qual es desenvolupava bona part de la vida quotidiana. Però també d’un Ebre que ha estat protagonista d’episodis cabdals de la nostra història, que ha fertilitzat les terres per on ha passat, que ha generat activitat econòmica al seu voltant, que ha estat una important via comercial, que el seu flux ha esdevingut porta d’entrada d’influències culturals ben diverses.\nCal esmentar la participació d’una trentena de persones que han cedit les imatges, recollint-se’n més de dues-centes cinquanta, i que han fet possible tirar endavant la publicació. Se n’han seleccionat 89, donant prioritat com sempre, a l’antiguitat, qualitat de la imatge i, optant per reproduir aquelles fotografies on descobrim elements significatius i identificatius del nostre poble.\nPublicat per Josep M. Raduà a 0:19 1 comentari:\nXerrada de J.M. Solé i Sabaté\nPresència catalana al món (segles XIX i XX)\nXerrada a càrrec de l'historiador Josep M. Solé i Sabaté\nSala d'actes de l'ajuntament d'Ascó\nLa tarda de l'esport\nHem finalitzat el segon trimestre amb una tarda d'esports al pati de l'escola. Les activitats que s'han programat han estat: bàsquet, frontó, handbol, hoquei, bitlles, futbol, tennis taula, les deu passades amb pilota de rugbi, tennis i el joc del cementiri.\nAquí us deixo amb algunes imatges de les activitats realitzades pels alumnes de Primer Cicle Superior B.\nPels qui en tingueu ocasió, passeu unes bones vacances!\nFotos preses pels alumnes de 1CSB\nPublicat per Josep M. Raduà a 20:39 Cap comentari:\nNoves actuacions del COMEBE\nEl COMEBE té previst senyalitzar i recuperar vuit espais més de la Batalla de l’Ebre al llarg de 2009. Entre aquests s’hi troba el búnquer dels Reguers d’Ascó, el qual va ser construït pel bàndol franquista a l’abril de 1938.\nLes altres actuacions són: la dignificació i el trasllat de restes humanes al Memorial de les Camposines –l’acte d’homenatge dels quals té lloc demà dissabte 4 d’abril a les 12 del migdia-, la senyalització de la ruta a peu per les trinxeres de la Pobla de Massaluca; la recuperació, museïtzació i senyalització del refugi antiaeri de la plaça de la Font Gran de Benissanet; la nova senyalització del castell de Miravet i del refugi antiaeri de Flix, i la inauguració del complex defensiu del Fort del Sorio de Caseres i del Fort d'en Blario de Batea.\nUna altra de les actuacions que hi havia previstes a Ascó, l’aula de formació, segons s’ha indicat, no es consolidarà fins més endavant (2013-2015) ja que de moment s’opta per donar prioritat i atraure visitants als centres ja existents.\nIMATGE: pas de l'Ebre a la zona de Barbers d'Ascó per on va travessar la XI Brigada Internacional sota el comandament del cap de milícies José Antonio Valledor.\n30 anys d’ajuntaments en democràcia\nEl 3 d’abril de 1979 es celebraven les primeres eleccions municipals després de la represa de la democràcia. Per tant, es commemora els trenta anys de l’esdeveniment, i sempre és un bon moment de fer una mica de memòria.\nAquell 3 d’abril a Ascó s’hi escollien 11 regidors i hi van concórrer cinc candidatures, les quals assoleixen aquests resultats:\n- Defensa Popular 5\n- Centristes de Catalunya-UCD 2\n- Convergència i Unió 2\n- ERC 1\n- Asconia 1\nÉs escollit alcalde Joan Carranza, el líder del grup Defensa Popular, el qual encapçala un govern en minoria.\nD’aleshores ençà i havent-se celebrat vuit comicis municipals, han ocupat l’alcaldia d’Ascó Joan Carranza Balsebre (1979-1983), Tomàs Biarnés Raduà (1983-1987), Jaume Ferrús Grau (1987-1995), Josep Serra Jordà (1995-1999), Antonio Casanova Castelló (1999-2007) i Rafael Vidal Ibars (des de 2007 ençà)


El trasllat de l'escola Entença de Barcelona es retarda un any més\nEl centre començarà el nou curs a l'Escola Industrial i no als jardins de Marcos Redondo\nEl consistori argumenta 'dificultats tècniques'' i les famílies amenacen d'emprendre "vies legals"\nBarcelona - Dimecres, 12/06/2019 - 20:19\nL’escola Entença de Barcelona, que s’havia de traslladar el curs que ve als jardins Marcos Redondo a l’espera d’una ubicació definitiva, seguirà almenys un any més al recinte de l’Escola Industrial. Els veïns de l’Antigua Esquerra de l’Eixample, on són els jardins Marcos Redondo, s’oposaven des del principi a aquest projecte, ja que qualificaven de "nyap urbanístic" la col·locació de barracons al mig de la calçada.\nFonts de l’Ajuntament de Barcelona han confirmat aquest dimecres que el trasllat s’ha hagut d’ajornar un curs escolar més per seguretat jurídica i per "dificultats tècniques" que han sorgit en la ubicació provisional, relacionades amb les canalitzacions subterrànies d’aigua. Les mateixes fonts han assegurat que l’ajuntament s’ha compromès a impulsar les actuacions necessàries per adaptar l’espai de l’Escola Industrial a les necessitats d’aquest centre que el pròxim curs comença el cicle de primària i que, per tant, necessitarà més espai.\nLes obres es basaran en actuacions relatives als mòduls, al pati i en la protecció de la salut de nens i educadores. Les famílies dels menors, que es van arribar a tancar al vestíbul de l’ajuntament el mes de març passat per reclamar una solució per a la seva escola, es queixen que aquest espai provisional actual és "impracticable" per la falta d’espai i per trobar-se en una àrea d’influència de les ones electromagnètiques que emet una subestació elèctrica.\nEl consistori també es compromet a tenir en compte totes les alternatives per assegurar que, el setembre del 2020, l’escola es trobi en la nova ubicació provisional. Per a això establirà un calendari de reunions per concretar les actuacions que es duran a terme no només en relació amb l’escola provisional, sinó també al projecte de la nova escola.\nL’ajuntament vol que la ubicació definitiva de l’escola Entença sigui en un solar que és just al costat de l’Hospital Clínic, però perquè sigui una realitat és necessari que la Generalitat de Catalunya i la Diputació de Barcelona moguin fitxa.\nEnuig de les famílies\nLes famílies dels estudiants de l’escola Entença han mostrat el seu rebuig de l’anunci de l’ajuntament i han anunciat que prendran mesures legals. "Davant de la total incapacitat de l’administració municipal per trobar una solució definitiva i provisional de la ubicació de l’escola Entença, i davant de la falta de responsabilitat per part de la resta de grups polítics d’articular l’oposició constructiva per resoldre el greu problema que pateix el centre, les famílies de l’escola Entença han decidit començar a estudiar les vies legals per garantir que no es continuïn vulnerant de manera sistemàtica els drets dels nens escolaritzats en el centre", diu un comunicat emès aquest dimecres per l’Associació de Famílies d’Infants de l’Escola Entença.\nFa anys que les famílies denuncien les "deficiències" de l’escola, com la falta d’un espai exterior amb pati, la falta d’espai al menjador per a tots els alumnes, la manca de cuina pròpia o les goteres i altres problemes "constructius".


Holiday home Valtura VI Valtura Croàcia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHoliday home Valtura VI-, Valtura, Valtura, Croàcia - Veure al mapaHoliday home Valtura VIVeure més fotosPiscinaVeure més fotosVeure totes les 50 fotosVeure al mapaParticularitats que li encantaranWi-Fi gratuït en totes les habitacionsaparcament de cotxespiscina [exterior]\nSobre l'allotjamentDescripcióConvenientment situat a Valtura, Holiday home Valtura VI és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Holiday home Valtura VI, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients. Totes les instal.lacions per als clients, ofereixen comoditats destinades a assegurar tot el comfort possible. Piscina exterior, parc infantil de l'hotel, són llocs ideals per a relaxar-se després d'un llarg dia. Sigui quina sigui la seva raó per visitar Valtura, el Holiday home Valtura VI és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sepiscina [exterior] Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióneverareproductor de DVD/CDempolles d'aigua de cortesiarentadora forn microonesrenta vaixelles Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. NOVASOL t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus.


Sortides i activitats no fetes 2019/20 by NAYADE MARTINEZ SIERRA on Genially\nSortides i activitats no fetes 2019/20\nNAYADE MARTINEZ SIERRA\nCreated on Tue Jun 16 2020 08:23:46 GMT+0000 (Coordinated Universal Time)\nRetorn sortides i activitats no gaudides\nEls retorns seran tenint en compte els ingresos de cada família i en cada transferència es carregaran la comissió de gestió 0,60€\nSORTIDA CAN COLL VEGETACIÓ\nALUMNES A QUI VA DIRIGIT\nEs retorna tot l'import\nEstan aplaçades al juny del 2020. Es retornarà l'import abonat menys la part de la bestreta que no ha retornat la casa de colonies, 37€ per alumne. (Aquest import queda de bestreta per les colonies del juny del 2020, si ens ho tornés abans la casa de colonies, ho retornariem al moment )\nEs retorna la meitat, l' Associació ha justificat despeses corresponents a aquest import.\nEls retorns seran tenint en compte els ingresos de cada família.\nPiscina (van fer 1 classe)\nEs retornarà tot l'import.\nEstan aplaçades al juny del 2020. Es retornarà l'import abonat menys la part de la bestreta que no ha retornat la casa de colonies, 53€ per alumne. (Aquest import queda de bestreta per les colonies del juny del 2020, si ens ho tornés abans la casa de colonies, ho retornariem al moment )\nEls retorns seran tenint en compte els ingresos de cada família\nEstan anulades, es retornarà tot l'import\nALUMNES DE BIOLOGIA\nEs retorna tot l'import menys 27€ de despeses de gestió i de l'assegurança. Es va abonar 400€ dels que es retornarà 373€\nEls retorns seran tenint en compte els ingresos de cada família, abonaments pendents d'altres cursos i pagaments erronis anteriors\nALUMNES DE LITERATURA CASTELLANA\nLa sortida del Saló de l'Ensenyament l'organització l'ha ajornat i de moment no ens tornen el diners, si ho fan retornarem l'import que ens retornin.Algunes famílies han pagat sortides que no calien,es retornarà íntegrament.


Franciscàlia – Frares Franciscans Caputxins de Catalunya i Balears\nEn el cor de la vida\nLa dedicació de Maties Boada i Ràfols a la poesia fou constant durant els anys de la seva plenitud religiosa i sacerdotal, viscuts als convents d’Arenys de Mar, on s’inicià vers l’any 1967 en aquest gènere literari, de Tarragona, on el cultivà amb inusitada freqüència, i d’Igualada, on decididament madurà com a poeta. La dedicació [...]\nAmb aquest recull d’escrits espirituals i poètics del caputxí Venanci d’Arenys de Mar (Xavier Nogueras i de Prats) oferim una bella antologia, especialment útil per al lector desitjós d’escrits que puguin ajudar-lo a trobar l’encís espiritual de les coses boniques de la vida de cada dia en perspectiva poètica franciscana. A més de poesies inèdites, [...]\nAntologia de textos espirituals\nEl ventall de temes que Jordi Llimona aproximà com a escriptor al llarg de gairebé cinc dècades, respon a les inquietuds que li despertaven els ideals de persona i de país en la segona meitat del segle passat, un temps especialment mogut. No hi havia res humà que li fos indiferent. Vivia expectant i alhora [...]\nApotegmes dels sants ancians\nAquesta col·lecció de sentències recull els ensenyaments dels Pares del Desert, els monjos que entre el segle IV i V es retiraren al deserts d’Egipte per viure la vida cristiana amb radicalitat. Aquesta traducció, inèdita fins ara en català, recull la col·lecció alfabètica, és a dir, per autors. De manera que permet conèixer el geni [...]\nRecull de breus articles que el caputxí Josep Massana va anar fent en el butlletí del Moviment dels Equips de la Mare de Déu, on va estar de consiliari de Catalunya i Balears durant més de vint anys. Els articles bàsicament fan referència al matrimoni. El desig de fra Josep Massana era contribuir a enfortir [...]


Dani Juárez: de març 2008\nTot i que el nostre il·lustre Delegat del Govern de la Generalitat ens ha titllat de “mediocres” la nostra inquietud per salvar el que nosaltres considerem important segueix en peu. I és que pot ser el Senyor Sabaté es dutxa amb Solan de Cabras però nosaltres considerem que l’aigua de les nostres aixetes ha de sevir per a l’higiene personal i, a més a més, per a poder bullir un plat de verdura i l’aigua salada no satisfà aquesta necessitat bàsica.\nPer això i tal i com va anunciar la CECT, engeguem aquesta consulta popular en forma de MEME per poder veure si la voluntat de la gent consisteix en transvasar aquesta aigua o no.\nNingú ens pot dir que no som solidaris, no deixem tampoc que ens diguin que som tontos!\nNo, només Mediterrània va fer una campanya similar que va resultar ser un èxit reduint el consum d’aigua en més de mil llars de la ciutat de Tarragona.\nA la vista està que no.\nCom a bon "mediocre" crec que és indispensable.\nDoncs aquestes son les preguntes del meu particular MEME i ja heu vist les meves respostes.\nAra toca que opineu vosaltres. De moment l’hi envio el MEME a:\n- Joaquim Amorós\n- Marc G. Martínez\n- Albert Punyet\nBona aigua, vull dir, bona sort!\nPublicat per Dani Juárez a 6:04 5 comentaris:\nBego, nosaltres també t'estimem.\nT’adrecem aquestes línies perquè et volem fer saber que no ens hem enfadat pas pel tracte tant groller i poc imaginatiu que ens dones en el teu post perquè sabem que en el fons ets bona persona i que tota aquesta façana que ens mostres no és més que el que la teva feina t’obliga a fer. És més, ens afalaga profundament que ens creguis capaços de convèncer a tanta gent d’un tema que tu l’hi dones tanta poca importància com és l’aigua perquè això vol dir que tota aquesta gent, que no és poca, confia en nosaltres i tots sabem el que costa això avui en dia. Però sincerament Bego, no estàvem allí per feina, sinó per convicció, perquè creiem que és una lluita que val la pena de guanyar i per la nostra relació amb el moviment associatiu que no és pas nova però, sobretot, perquè l’aigua salada no calma la set.\nTambé volem fer-te saber que entenem perfectament per el que estàs passant i per això nosaltres no entrarem en aquest joc tant brut del desprestigi, del menyspreu públic i de les comparacions de col·legi. Sabem que perquè algú sembli bo, n’hi ha d’haver algú altre que faci el paper de “poli malo” (ho hem vist a moltes pel·lícules) i per això ens solidaritzem amb tu perquè sabem que és un paper dur i no massa agradable de fer. Per això no ens enfadem i et recolzem en el teu viacrucis particular.\nI perquè vegis que som bona gent, que no ens passem el dia conspirant contra el poder establert i que la manipulació no forma part del nostre dia a dia volem convidar-te a sopar. Si dona, si! Així ens podrem conèixer millor i veuràs que som gent normal, com tu.\nEn fi, que si acceptes la nostra invitació podràs veure que, tot i que sembla que tens al·lèrgia als de CIU , podràs comprovar que hi ha vida més enllà de les files socialistes i que encara que et sembli increïble també som persones amb arguments i opinions.\nJa per acabar, volem acomiadar-nos reiterant que no ens preocupa que diguis tantes mentides i vulguis enfonsar la nostra imatge, ja que, per sort o per desgracia, nosaltres estem dia a dia amb els nostres veïns al barri i tu no surts de segons quins despatxos.\nPD: Un consell d’assessors: Fes més l’amor i menys la guerra!\nDaniel Juárez i Millán i Marc Gerard Martínez i Martí.\nPublicat per Dani Juárez a 16:23 2 comentaris: